**Medzinárodné letisko Košice** alebo **Letisko Košice** (angl. *Košice International Airport*; IATA: **KSC**, ICAO: **LZKZ**) je medzinárodné letisko v Košiciach. Je to druhé najväčšie letisko na Slovensku podľa počtu pasažierov a pravidelných liniek.

Nachádza sa v mestskej časti Barca 6 km južne od centra mesta v nadmorskej výške 230 m n. m.

Rozloha letiska je 3,5 km² a celková plocha terminálu je 4 456 m², z toho viac ako 3 500 m² je vyhradených pre pasažierov. Najväčšími lietadlami schopnými pristáť na letisku sú Boeing 767 a Airbus A300. Kapacita letiska je 700 000 osôb ročne, resp. tisíc osôb za hodinu.

Letisko Košice aktuálne prevádzkuje 8 priamych liniek do – Prahy (Ryanair), Varšavy – Letisko Fryderyka Chopina (LOT Polish Airlines), Zürichu (Swiss International Air Lines), Viedne (Austrian Airlines), Londýna – na Letisko Londýn-Luton (Wizz Air) a Letisko Londýn-Stansted (Ryanair), Liverpoolu (Ryanair), Dublinu (Ryanair). Vďaka prepravcom, ktorí spolupracujú s letiskom Košice je dostupných viac ako 500 destinácií maximálne s jedným prestupom.

Letisko bolo z dôvodu pandémie koronavírusu COVID-19 uzatvorené od 13. marca 2020 do odvolania. Od 15. júna 2020 letisko čiastočne obnovilo svoju prevádzku. Medzi prvými spoločnosťami, ktoré obnovili svoje linky, bola Austrian Airlines. Od 22. júna 2020 sa začalo opäť lietať do Viedne a 20. júla 2020 sa obnovili aj lety z Košíc do Veľkej Británie. Spoločnosť Wizz Air opätovne zahájila lety na letisko Londýn-Luton a spoločnosť Ryanair začala lietať na tretie najväčšie letisko v Londýne – Londýn-Stansted. Od 3. augusta 2020 zároveň spustila lety aj do Prahy.

História
--------

Interiér letiskovej haly

Základy letiska Košice boli položené na vojenskej základni. Počas dlhých rokov sa letisko využívalo pre účely vojenskej, osobnej a športovej leteckej prepravy.

História letectva, či skôr lietania v Košiciach, má už vyše sto rokov. 14.júna 1906 mali obyvatelia východoslovenskej metropoly po prvý raz možnosť vidieť, ako k oblohe stúpa balón naplnený plynom.

Hlavná budova letiska
prvý let Ryanair z letiska Košice 
V roku 1910 sa v Krásnej nad Hornádom (dnes Košice – mestská časť Krásna) konal prvý letecký deň, na ktorom sa predstavili tri lietadlá. V roku 1920 bolo zriadené prvé vojenské letisko (nachádzalo sa medzi dnešnou Južnou triedou a železničnou traťou), ktoré potom slúžilo aj civilným lietadlám.

Míľnikom pre Košice je 5.máj 1924, keď *Československé státní aerolinie* (ČSA) otvorili linku z Bratislavy do východoslovenskej metropoly. V roku 1925 sa na vtedajšom košickom letisku uskutočnil veľký letecký deň.

Po druhej svetovej vojne bolo letecké spojenie s Košicami obnovené v roku 1946, keď sa začalo lietať na linke Košice-Sliač-Bratislava-Brno-Praha**.** Pretože staré letisko už nevyhovovalo modernejším lietadlám, začalo sa v roku 1950 v oblasti za mestskou časťou Barca s výstavbou terajšieho letiska.

Letecká fotografia plochy letiska
O tri roky neskôr bola daná do prevádzky vzletová a pristávacia dráha dĺžky 2 000 metrov, rolovacie dráhy a vybavovacia plocha. V roku 1955 bola zavedená priama linka z Prahy do Košíc a späť, ktorá dostala prezývku Východoslovenský expres. V roku 1959 boli do Košíc premiestnené vojenské letecké školy, takže na letisku bola zmiešaná vojensko-civilná prevádzka. V rokoch 1974-1977 bola vzletová a pristávacia dráha predĺžená o 1 100 metrov.

Ďalšia rozsiahla rekonštrukcia dráh a vybavovacej plochy sa uskutočnila v rokoch 1992-1993. V roku 2001 sa začalo s výstavbou nového terminálu, ktorý bol otvorený v roku 2004 a v roku 2005 bol ocenený titulom Stavba roka 2005. V roku 2004 vznikla obchodná spoločnosť Letisko Košice – Airport Kosice, a.s. do ktorej v roku 2006 vstúpil strategický partner. V roku 2007 bola rozšírená vybavovacia plocha, čím sa zväčšil počet stojísk.

Súčasnosť
---------

Po dostavaní nového terminálu bolo letisko odprivatizované, momentálne má v letiskovej spoločnosti najväčší podiel (66%) obch. spol. KSC Holding, a. s. ktorej majoritným akcionárom je letisko Viedeň-Schwechat, a zvyšný podiel (34%) vlastní Slovenská republika.

Najvyššiu frekvenciu letov na jednej linke operuje letecká spoločnosť Austrian Airlines, ktorá Košice spája s Viedňou. Prvý let na priamej linke sa uskutočnil 15. apríla 1996. Odvtedy je Austrian Airlines vyhľadávaným a spoľahlivým partnerom, či už pre dovolenkárov, alebo cestujúcich letiacich do Viedne za biznisom. Aerolinka v súčasnej dobe prevádzkuje na trase medzi letiskom Košice a letiskom Viedeň-Schwechat jedenásť letov týždenne trvajúcich približne 1 hodinu. 

Dňa 26. júna 2013 v tlačovej správe oznámilo Letisko Košice vstup nového dopravcu na letisko. Stal sa ním low-cost dopravca Wizz Air, ktorý je najväčším v strednej Európe. Jednalo sa o destináciu Londýn Luton, kam sa od 17. septembra 2013 lietalo 2x týždenne (utorok, sobota). Od 27. októbra 2013 sa počet frekvencií zdvojnásobil na 4x týždenne a aktuálne sa lieta až 6x za týždeň. Lety Wizz Air z Košíc na letisko Londýn Luton patria k najvyťaženejším letom košického letiska. Už za prvý rok svojej existencie linka prepravila 94 830 cestujúcich a na letisku pristálo 303 lietadiel. Jubilejnú 100 000. cestujúcu prepravili dva týždne po prvom výročí založenia tejto linky. 

Z Košíc je možné do Londýna lietať aj leteckou spoločnosťou Ryanair a to na letisko Londýn - Stansted. V súčasnosti je táto linka k dispozícii päťkrát týždenne. 

Letecká spoločnosť Ryanair operuje z košického letiska najvyšší počet destinácií. Okrem Londýna môžete aktuálne Ryanairom letieť aj do Prahy (štyrikrát týždenne) a Liverpoolu (dvakrát týždenne). 

Od 27. marca 2023 obnovilo letisko Košice lety do Varšavy s leteckou spoločnosťou LOT Polish Airlines. 

V októbri 2018 bola spustená nová linka z Košíc Düsseldorfu so spoločnosťou Eurowings, ktorá bola prevádzkovaná do mája 2022. 

V roku 2016 Letisko Košice získalo silného a významného leteckého partnera - tureckú leteckú spoločnosť Turkish Airlines.  No ten na konci leta v roku 2019 svoju linku do Istanbulu pozastavil, z dôvodu globálnej leteckej krízy lietadiel Boeing 737 MAX.

Jednou z najobľúbenejších a najdlhšie fungujúcich liniek bola aj linka ČSA do Prahy. Prvý odlet z Košíc do Prahy prebehol ešte v roku 1946, v súčasnosti tieto lety nie sú obnovené.  

13. septembra 2023 oznámilo letisko príchod nového leteckého prepravcu Swiss International Air Lines, ktorý bude prevádzkovať priamu linku z Košíc do Zürichu, a to od 27. marca 2024.

Počas letného letového poriadku 2024 bude írska nízkonákladová letecká spoločnosť Ryanair lietať z Košíc do chorvátskeho Zadaru dvakrát týždenne. Lietať sa bude pravidelne v stredu a v nedeľu od 2. júna do 28. augusta 2024. Od letného letového poriadku 2024 sa tiež obnoví priama linka do Dublinu. 

WizzAir na odbavovacej ploche
27. marca 2024 bolo spustené letecké spojenie zo švajčarskym Zürichom, ktoré bude prevádzkovať letecká spoločnosť Swiss International Air Lines.

### Ekonomická situácia

V roku 2010 bolo Letisko Košice ako jediné letisko na Slovensku ziskové, a teda jeho prevádzku ani infraštruktúru nijak nedotujú daňoví poplatníci, ako je to na ostatných slovenských letiskách, ktoré sú vo vlastníctve štátu. Na udržanie ziskovosti, a v súlade s európskym právom, letisko Košice vyrovnalo poplatky účtované pri domácich a zahraničných letoch.

### Letiskové poplatky

Košické letisko má poplatky, porovnateľné s blízkymi letiskami vo Viedni, Prahe i Budapešti. Letisko sa snaží prilákať nových prepravcov a rozlietať nové linky z Košíc. Dopravcom, ktorí chcú zaviesť nové linky je určená Growth Incentive Scheme, ktorá im znižuje poplatky.

### Počet cestujúcich

Austrian Airlines 
Za posledných 7 rokov až do začiatku celosvetovej pandémie letisko Košice zaznamenalo výrazný nárast prepravených pasažierov. Čísla rástli vďaka získaným novým leteckým prepravcom a novým leteckým linkám, ktoré k dnešnému dňu môžu cestujúci využívať. Rok 2018 bol prelomový nielen z hľadiska počtu prepravených pasažierov, ktorý prekonal číslo 500 000, ale aj získaním dvoch nových leteckých prepravcov - Eurowings (zaviedli žiadané linky do Nemecka) a Ryanair (od apríla 2020 spustia novú linku do Londýna na letisko London Stansted). 

### Parkovanie na letisku

Na letisku je možné zaparkovať krátkodobo na 10 minút pre účely vyzdvihnutia alebo vyloženia pasažiera bez poplatku. Dlhodobé parkovanie je následne možné na parkovisku *P3*.

Prepravení cestujúci | Rok | Počet pasažierov | Zmena |
| --- | --- | --- |
| 2004 | 231 410 | — |
| 2005 | 269 885 | ▲ +16,6 % |
| 2006 | 343 818 | ▲ +27 % |
| 2007 | 443 448 | ▲ +29 % |
| 2008 | 590 919 | ▲ +33 % |
| 2009 | 352 460 | ▼ -40 % |
| 2010 | 266 858 | ▼ -24,3 % |
| 2011 | 266 143 | ▼ -0,3 % |
| 2012 | 235 754 | ▼ -11,4 % |
| 2013 | 237 165 | ▲ +0,6 % |
| 2014 | 356 750 | ▲ +50,4 % |
| 2015 | 410 449 | ▲ +15 % |
| 2016 | 436 696 | ▲ +6,4 % |
| 2017 | 496 708 | ▲ +13,7 % |
| 2018 | 542 026 | ▲ +9,12 % |
| 2019 | 558 064 | ▲ +3 % |
| 2020 | 97 382 | ▼-82,5 % |
| 2021 | 168 742  | ▲ +73,3 % |
| 2022 | 542 864  | ▲ +222 % |
| 2023 | 625 053  | ▲ +15,1 % |

Aerolínie a destinácie
----------------------

### Pravidelné linky

| Mapa pravidelných destinácií |
| --- |
|  **Celoročná destinácia**
 **Sezónna destinácia**

Európa: Letisko Košice**Košice**
Viedeň
Praha
Varšava
Zürich
Londýn
Liverpool
Dublin
Doncaster
Burgas
Rhodos
Heraklion
Zadar
Larnaca
Antalya
Olbia
 Pravidelné destinácie

 |

### Charterové lety 2022

| Aerolínie |
| --- |
| Smartwings |
| AirExplore |
| Travel Service |
| Freebird Airlines |
| FlyEgypt |
| Bulgaria Air |
| Europian Air Charter |
| Aegean Airlines |
| Corendon Airlines |
| Cyprus Airways |

Najvyťaženejšie charterové linky 2023| Destinácia | Počet cestujúcich | Aerolinka |
| --- | --- | --- |
| Antalya | 77 483 | Smartwings
Travel Service 
Freebird  |
| Larnaca | 24 920 | Tus Airways
Sky Express  |
| Hurghada | 18 941 | FlyEgypt 
Air Cairo |

**Pravidelné linky 2024**

|  |  |  |  |
| --- | --- | --- | --- |
| Mesto | Letisko | Týždenné odlety | Aerolinky |
| Viedeň | Letisko Viedeň-Schwechat | 11 | Austrian Airlines |
| Praha | Letisko Václava Havla Praha | 4 | Ryanair |
| Varšava | Letisko-Chopin | 6 | LOT Polish Airlines |
| Londýn | London-Luton | 5 | Wizz Air |
| Londýn | London - Stansted | 5 | Ryanair |
| Zürich | Letisko Zürich | 3 | Swiss International Air Lines |
| Liverpool | Letisko Johna Lennona | 2 | Ryanair |
| Dublin | Letisko Dublin | 2 | Ryanair |

Zabezpečenie letiska
--------------------

Protipožiarnu ochranu letiska zabezpečuje *Hasičská záchranná služba letiska Košice* (skr. *HZS*), ktorej vozový park pozostáva zo špeciálneho letiskového hasiaceho vozidla Sides S3000 (2 kusy), CAS 32 Tatra T815 (2 kusy) a CAS K25 LIAZ 101. HZS pri riešení mimoriadnych situácií aktívne spolupracuje s HaZZ SR, ZS Košice a ďalšími záchrannými zložkami.

Bezpečnostný dozor spadá do kompetencie *Ochrany letiska Košice* (skr. *OL*), ktorá vykonáva kontrolu pasažierov, batožiny a zabezpečuje pokoj a poriadok v areáli letiska. Pasovú kontrolu pasažierov odlietajúcich do krajín mimo Schengenského priestoru vykonáva úsek Hraničnej a cudzineckej polície SR (súčasť PZ SR).

Poznámky
--------

1. ↑  Výrazný pokles zapríčinený pandémiou COVID-19

Referencie
----------

1. ↑  Cassovia.sk. *Medzinárodné letisko Košice* [online]. Košice: cassovia.sk, [cit. 2021-03-14]. Dostupné online.
2. ↑   *Letový poriadok | Letisko Košice* [online]. www.airportkosice.sk, [cit. 2019-01-07]. Dostupné online.
3. ↑   *Mimoriadne zatvorenie letiska Košice pre civilné lety zo zahraničia* [online]. Košice: airportkosice.sk, 2020-03-13, [cit. 2020-05-11]. Dostupné online.
4. ↑  VARGOVÁ, Jana. *Letisko Košice obnovuje lety* [online]. Košice: kosicednes.sk, 09.06.20, [cit. 2020-06-10]. Dostupné online.
5. ↑   *Letisko Košice po troch mesiacoch čiastočne obnovuje prevádzku* [online]. Košice: airportkosice.sk, 2020-06-09, [cit. 2020-06-10]. Dostupné online.
6. ↑  Letisko Košice. *Austrian Airlines je späť. Z Košíc sa už lieta aj do Viedne.* [online]. Košice: airportkosice.sk, 2020-06-22, [cit. 2020-06-22]. Dostupné online.
7. ↑  Letisko Košice. *Ryanair bude lietať z Košíc do Prahy* [online]. Košice: airportkosice.sk, 2020-06-26, [cit. 2020-07-20]. Dostupné online.
8. ↑  Letisko Košice. *Do Košíc sa opäť lieta aj z Veľkej Británie* [online]. Košice: airportkosice.sk, 2020-07-20, [cit. 2020-07-20]. Dostupné online.
9. ↑  KOŠICE:DNES. *Do Košíc sa opäť lieta aj z Veľkej Británie* [online]. Košice: kosicednes.sk, 2020-07-20, [cit. 2020-07-20]. Dostupné online.
10. 1 2 3 4 5 6 7   *História | Letisko Košice* [online]. www.airportkosice.sk, [cit. 2019-01-07]. Dostupné online.
11. ↑  Košice International Airport. *O spoločnosti* [online]. Košice: airportkosice.sk, [cit. 2021-03-14]. Dostupné online. Archivované 2006-10-05 z originálu.
12. ↑  Letisko Košice. *Wizz Air od 17.9. spojí Košice s Londýnom!* [online]. Košice: airportkosice.sk, 2013-06-26, [cit. 2021-03-14]. Dostupné online. Archivované 2013-06-30 z originálu.
13. ↑  Letisko Košice. *Letisko Košice a Wizz Air oslavujú prvé výročie linky Košice – Londýn* [online]. Košice: airportkosice.sk, 2014-09-17, [cit. 2021-03-14]. Dostupné online. Archivované 2014-10-06 z originálu.
14. ↑  Letisko Košice. *Letecké spojenie Londýn - Košice – Londýn už využilo 100 000 cestujúcich* [online]. Košice: airportkosice.sk, 2014-10-02, [cit. 2021-03-14]. Dostupné online. Archivované 2014-10-06 z originálu.
15. ↑   *Turkish Airlines celebrate first anniversary in Košice | Letisko Košice* [online]. www.airportkosice.sk, [cit. 2019-01-08]. Dostupné online.
16. ↑  ALMÁŠIOVÁ, Monika. Turkish Airlines odchádza po troch rokoch z košického letiska. *SME* (Bratislava: Petit Press), 2019-06-24. Dostupné online [cit. 2019-08-29]. ISSN 1335-4418.
17. ↑  TV KOŠICE.sk. *VIDEO: Košice s Zürichom spája už aj nová letecká linka* [online]. Košice: tvkosice.sk, 2024-03-28, [cit. 2024-03-28]. Dostupné online.
18. ↑  Vláda SR. *Materiál programu rokovania* [online]. Bratislava: rokovania.sk, 2010, [cit. 2021-03-14]. Dostupné online. Archivované 2018-03-25 z originálu.
19. ↑  VALČEK, Adam. Letisko Košice čelí pre vysoké poplatky kritike. *SME* (Bratislava: Petit Press), 2011-09-12. Dostupné online [cit. 2021-03-14]. ISSN 1335-4418.
20. ↑   *Letisko Košice vybavilo v tomto roku už 500 000 cestujúcich! | Letisko Košice* [online]. www.airportkosice.sk, [cit. 2019-01-08]. Dostupné online.
21. ↑  Košice International Airport. *Celkové počty pravidelných cestujúcich* [online]. Košice: airportkosice.sk, 2009, [cit. 2021-03-14]. Dostupné online. Archivované 2009-04-22 z originálu.
22. ↑  Letisko Košice. *Letisko Košice v roku 2013 s nársastom prepravených cestujúcich* [online]. Košice: airportkosice.sk, [cit. 2021-03-14]. Dostupné online. Archivované 2014-03-18 z originálu.
23. ↑  Letisko Košice. *V roku 2014 bolo letisko Košice jedným z najrýchlejšie rastúcich letísk v Európe* [online]. Košice: airportkosice.sk, 2015-10-19, [cit. 2021-03-14]. Dostupné online. Archivované 2015-01-22 z originálu.
24. ↑  Letisko Košice. *Rok 2015 bol pre letisko Košice tretím najlepším v histórii* [online]. Košice: airportkosice.sk, 2016-01-12, [cit. 2021-03-14]. Dostupné online. Archivované 2016-02-21 z originálu.
25. ↑  Letisko Košice. *Počet cestujúcich na Letisku Košice v roku 2016 vzrástol o 6,4%* [online]. Košice: airportkosice.sk, 2017-01-05, [cit. 2021-03-14]. Dostupné online. Archivované 2017-02-04 z originálu.
26. ↑   *Letisko Košice bilancuje mimoriadne úspešný rok 2018 | Letisko Košice* [online]. www.airportkosice.sk, [cit. 2019-01-15]. Dostupné online.
27. ↑  Letisko Košice. *Rok 2020 bol aj na letisku Košice výrazne poznačený pandémiou* [online]. Košice: airportkosice.sk, 2021-01-29, [cit. 2021-02-05]. Dostupné online.
28. ↑   *Rok 2021 na letisku Košice | Letisko Košice* [online]. www.airportkosice.sk, [cit. 2022-01-25]. Dostupné online.
29. ↑   *Tlačová správa: Letisko Košice sa v roku 2022 opäť rozlietalo* [online]. www.airportkosice.sk, [cit. 2023-01-18]. Dostupné online.
30. ↑   *Tlačová správa: Letisko Košice s rekordným výsledkom za rok 2023* [online]. www.airportkosice.sk, [cit. 2023-01-18]. Dostupné online.
31. ↑   *Z Košíc sa už lieta k moru | Letisko Košice* [online]. www.airportkosice.sk, [cit. 2021-09-24]. Dostupné online.
32. ↑   *Letisko Košice v lete prilákalo vyše 40 921 dovolenkárov | Letisko Košice* [online]. www.airportkosice.sk, [cit. 2022-01-25]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Letisko Košice**

Externé odkazy
--------------


|  |  |
| --- | --- |
| Portal | Košický portálLetecký portál |

* Medzinárodné letisko Košice (oficiálna stránka)
* Informačná stránka o letoch z Košíc
* Mapa z multimap.com
* Letisko Košice na stránkach Slovak Airports

| * z
* d
* u
Letiská na Slovensku |
| --- |
| Medzinárodné verejné(s pravidelnými linkami) | 
* Letisko M. R. Štefánika (Bratislava)
* Letisko Košice (Košice)
* Letisko Poprad-Tatry (Poprad)

 |
| Medzinárodné verejné(bez pravidelných liniek) | 
* Letisko Nitra (Nitra)
* Letisko Piešťany (Piešťany)
* Letisko Prievidza (Prievidza)
* Letisko Sliač (Sliač)
* Letisko Šamorín (Šamorín)
* Letisko Žilina (Žilina)

 |
| Vnútroštátne verejné | 
* Letisko Malé Bielice–Partizánske (Partizánske)
* Letisko Martin (Martin)
* Letisko Slavnica–Dubnica nad Váhom (Dubnica nad Váhom)
* Letisko Spišská Nová Ves (Spišská Nová Ves)
* Letisko Svidník (Svidník)

 |
| Vnútroštátne neverejné | 
* Letisko Boleráz (Trnava)
* Letisko Boľkovce (Lučenec)
* Letisko Dubová (Pezinok)
* Letisko Holíč (Holíč)
* Aerodrome Jasna (Liptovský Mikuláš)
* Letisko Kamenica nad Cirochou (Humenné)
* Letisko Kráľová (Senec)
* Letisko Nové Zámky (Nové Zámky)
* Letisko Očová (Zvolen)
* Letisko Ražňany (Sabinov)
* Letisko Ružomberok (Ružomberok)
* Letisko Senica (Senica)
* Letisko Šurany (Šurany)
* Letisko Trenčín (Trenčín)

 |
| Vojenské | 
* Letecká základňa Malacky (Malacky/Kuchyňa)
* Letecká základňa Prešov (Prešov)
* Letisko Sliač (Sliač)

 |
| Zrušené | 
* Letisko Vajnory (Bratislava)

 |

| * z
* d
* u
Košice |
| --- |
| 
* Dejiny
* Osobnosti
* Základné školy
* Stredné školy

 |
| Geografia | 
* Mestské časti
* Vodné toky
* Vodné plochy
* Ulice a námestia

 |
| Doprava | 
* MHD:
* Električková
* Trolejbusová
* Autobusová
* Železničná
* Letisko

 |
| Kultúra a zaujímavosti | 
* Dóm sv. Alžbety
* Hotely
* Kostoly
* Meštianske domy
* Nákupné centrá
* Moderné budovy
* Obytné komplexy
* Mosty
* Paláce
* Parky
* Cintoríny
* Fontány

 |